Calana

Calana (basa Hormat: Lancingan, basa Budak: Acin/Acing) nyaéta salah sahiji jenis papakéan luar anu nutupan awak ti mimiti cangkéng nepi ka mumuncangan, kadang-kadang ngan nepi kana tuur, anu mungkus batang suku sacara kapisah, utamana sok dipaké ku lalaki.

Aya dua katégori ilahar ngeunaan Calana:
Calana pondok (kalawan ukuran ti cangkéng nepi ka tuur atawa kurang ti éta)
Calana panjang (kalawan ukuran ti cangkéng nepi ka keuneung)

Modél 
Nyampak sababaraha jinis calana:
 Calana buntung: calana lalaki anu panjangna ngan nepi ka atawa ngaliwatan tuur saeutik;
 Calana cutbrai: calana panjang anu rubak di beulah handapna;
 Calana jero/Salémpak: papakéan jero anu mangrupa calana minangka panutup bobogaan (ilahar dijieun tina bahan anu ipis tur babari nyerep késang); cawat;
 Calana jéngki: calana anu heureut dina bagéan suku;
 Calana bangkong: calana monyét;
 Calana kolor: calana (jero) anu mangkolor dina cangkéng;
 Calana kombor: calana anu badag pisan;
 Calana monyet: calana anu pasambung jeung baju; Calana bangkong;
 Calana pangsi: Calana anu rubak di handapna, panjangna leuwih ti tuur (dipaké pikeun silat atawa upacara adat);
 Calana panjang: Calana anu panjang (sampai mata kaki);
 Calana pondok: Calana anu pondok (ngan nepi ka luhur tuur);
 Calana sepan: Calana pageuh anu ukuranna pas napel dina awak pamaké;
 Pantalon: Calana anu panjangna nepi ka mumuncangan;

Référénsi

Tutumbu kaluar 
  Maké Calana dina jero cai